
DR.30.6.2008 47 

 

 
supaya ada juga projek-projek yang saya kira walaupun projek mega tetapi secara tak 
langsung boleh membantu menumbuhkan ekonomi negara termasuklah kerajaan patut 
mengkaji semula pembatalan jambatan bengkok yang dicadangkan selama ini di Johor ke 
Singapura.   

Jambatan ini menjadi isu yang besar sehingga membabitkan maruah negara dan 
kerajaan sudah belanja hampir RM1 bilion membina rumah kastam dan seumpamanya.  
Jadi kalau saya hendak huraikan terlalu panjang. Saya hendak ringkaskan. Saya hendak 
mendesak dan meminta kerajaan mengkaji semula dan melaksanakan balik projek 
jambatan bengkok yang saya sebutkan tadi. 

Kedua saya hendak menarik perhatian projek flood mitigation di Kelantan.  Projek 
untuk tebatan banjir yang saya tidak tahu sama ada dalam kajian semula ini projek ini akan 
ditangguhkan ataupun sebagainya dan saya harap projek ini boleh membantu Kelantan, 
negeri Pantai Timur yang terlalu banyak potensinya dari bahan-bahan hasil bumi, guna 
tenaga dan macam-macam lagi yang selama ini tidak dapat dilaksanakan oleh kerana 
gangguan banjir yang datang setiap tahun dan projek ini saya difahamkan dahulu, saya 
baca dalam akhbar sudah pun ditawarkan kepada satu syarikat dan saya harap projek ini 
tidak ditangguhkan kecuali ianya disusun semula dari segi pelaksanaan fasa ke fasa 
mengikut kemampuan kerajaan. 

Seterusnya saya hendak tanya kedudukan Jambatan Sultan Yahya II yang saya 
difahamkan dahulu diberi kepada Redland tetapi saya nampak pelaksanaan projeknya 
sudah tak ada lagi. Amat lambat. Apakah projek ini kontraktor sudah lari ataupun 
seumpamanya dan saya harap ianya dapat dipercepatkan dan seterusnya dan hendak 
menyebut di sini juga Tuan Yang di-Pertua bersabit dengan isu yang kita hadapi sekarang 
ini yang diperkatakan oleh rakyat.  Ada dua isu yang melanda negara kita ini. 

■1440 

Satu isu yang membabitkan Datuk Seri Anwar Ibrahim di mana semalam heboh 
apabila ada satu orang berusia 23 tahun membuat aduan. Sebelum ini negara kita 
dikejutkan dengan surat akuan bersumpah Raja Petra Kamarudin terhadap tiga orang yang 
dinamakan yang kononnya terbabit dalam kes Altantuya. 

Dua isu ini sudah menjadi perbualan rakyat di mana-mana saja. Saya terpaksa 
menyebut di sini dan yang saya hendak sebut secara ringkas Tuan Yang di-Pertua. 
Pertama, saya percaya Yang Berhormat Datuk Seri Anwar Ibrahim adalah seorang 
pemimpin berjiwa besar. Seorang pemimpin yang kita kenal yang baru-baru ini dalam 
pilihan raya menjadi tumpuan dan mendapat sokongan yang tidak sedikit. Ini dapat 
dibuktikan dengan kemenangan parti-parti pembangkang hasil daripada sokongan beliau. 

Yang saya hendak sebut di sini, apabila ada aduan seumpama ini saya hendak 
menyeru dan merayu kepada Datuk Seri Anwar supaya bersikap sebagai seorang 
pemimpin yang benar-benar berjiwa besar.  Kita tahu mengikut khabar-khabar angin beliau 
ada di Kedutaan Turki. Jadi saya percaya apabila ada laporan polis dan semalam saya 
dengar kenyataan daripada Ketua Siasatan Jenayah Bukit Aman bahawa segala siasatan 
akan diadakan dengan adil, dengan saksama. 

Kalau dahulu di zaman Tun Dr. Mahathir ada pihak mengungkit bermacam-
macam-macam perkara, ini zaman kerajaan lain, bukan zaman Tun Dr. Mahathir lagi.  Jadi 
biarlah polis menjalankan siasatan dengan adil. Saya percaya oleh kerana pengalaman 
dahulu dah ada, tidak percaya ianya tidak akan berulang lagi.  Sepatutnya seorang 
pemimpin menjadi contoh, kalau tidak esok akan menjadi Presiden, ada sesiapa yang diadu 
kepada polis dengan berbagai-bagai kes, rasuah kah, dan bermacam-macam, hal moral 
dan akhlak, nanti dikatakan ini konspirasi. Ini tidak betul. Maka akan menjadi perkara yang 
tidak sihat dan boleh mengganggu kedudukan keamanan negara kita... 

Tuan Haji Khalid bin Abd. Samad [Shah Alam]:  [Bangun] 

Dato' Ibrahim Ali [Pasir Mas]: Jadi sebab itu saya berharap dan saya yakin Tuan 
Yang di-Pertua, seseorang apa pun yang diadu, macam mana dianiayai sekalipun kalau 



supaya ada juga projek-projek yang saya kira walaupun projek mega tetapi secara tak langsung boleh membantu menumbuhkan ekonomi negara termasuklah kerajaan patut mengkaji semula pembatalan jambatan bengkok yang dicadangkan selama ini di Johor ke Singapura. Jambatan ini menjadi isu yang besar sehingga membabitkan maruah negara dan kerajaan sudah belanja hampir RM1 bilion membina rumah kastam dan seumpamanya. Jadi kalau saya hendak huraikan terlalu panjang. Saya hendak ringkaskan. Saya hendak mendesak dan meminta kerajaan mengkaji semula dan melaksanakan balik projek jambatan bengkok yang saya sebutkan tadi. Kedua saya hendak menarik perhatian projek flood mitigation di Kelantan. Projek untuk tebatan banjir yang saya tidak tahu sama ada dalam kajian semula ini projek ini akan ditangguhkan ataupun sebagainya dan saya harap projek ini boleh membantu Kelantan, negeri Pantai Timur yang terlalu banyak potensinya dari bahan-bahan hasil bumi, guna tenaga dan macam-macam lagi yang selama ini tidak dapat dilaksanakan oleh kerana gangguan banjir yang datang setiap tahun dan projek ini saya difahamkan dahulu, saya baca dalam akhbar sudah pun ditawarkan kepada satu syarikat dan saya harap projek ini tidak ditangguhkan kecuali ianya disusun semula dari segi pelaksanaan fasa ke fasa mengikut kemampuan kerajaan. Seterusnya saya hendak tanya kedudukan Jambatan Sultan Yahya II yang saya difahamkan dahulu diberi kepada Redland tetapi saya nampak pelaksanaan projeknya sudah tak ada lagi. Amat lambat. Apakah projek ini kontraktor sudah lari ataupun seumpamanya dan saya harap ianya dapat dipercepatkan dan seterusnya dan hendak menyebut di sini juga Tuan Yang di-Pertua bersabit dengan isu yang kita hadapi sekarang ini yang diperkatakan oleh rakyat. Ada dua isu yang melanda negara kita ini. #1440. Satu isu yang membabitkan Datuk Seri Anwar Ibrahim di mana semalam heboh apabila ada satu orang berusia 23 tahun membuat aduan. Sebelum ini negara kita dikejutkan dengan surat akuan bersumpah Raja Petra Kamarudin terhadap tiga orang yang dinamakan yang kononnya terbabit dalam kes Altantuya. Dua isu ini sudah menjadi perbualan rakyat di mana-mana saja. Saya terpaksa menyebut di sini dan yang saya hendak sebut secara ringkas Tuan Yang di-Pertua. Pertama, saya percaya Yang Berhormat Datuk Seri Anwar Ibrahim adalah seorang pemimpin berjiwa besar. Seorang pemimpin yang kita kenal yang baru-baru ini dalam pilihan raya menjadi tumpuan dan mendapat sokongan yang tidak sedikit. Ini dapat dibuktikan dengan kemenangan parti-parti pembangkang hasil daripada sokongan beliau. Yang saya hendak sebut di sini, apabila ada aduan seumpama ini saya hendak menyeru dan merayu kepada Datuk Seri Anwar supaya bersikap sebagai seorang pemimpin yang benar-benar berjiwa besar. Kita tahu mengikut khabar-khabar angin beliau ada di Kedutaan Turki. Jadi saya percaya apabila ada laporan polis dan semalam saya dengar kenyataan daripada Ketua Siasatan Jenayah Bukit Aman bahawa segala siasatan akan diadakan dengan adil, dengan saksama. Kalau dahulu di zaman Tun Dr. Mahathir ada pihak mengungkit bermacam- macam-macam perkara, ini zaman kerajaan lain, bukan zaman Tun Dr. Mahathir lagi. Jadi biarlah polis menjalankan siasatan dengan adil. Saya percaya oleh kerana pengalaman dahulu dah ada, tidak percaya ianya tidak akan berulang lagi. Sepatutnya seorang pemimpin menjadi contoh, kalau tidak esok akan menjadi Presiden, ada sesiapa yang diadu kepada polis dengan berbagai-bagai kes, rasuah kah, dan bermacam-macam, hal moral dan akhlak, nanti dikatakan ini konspirasi. Ini tidak betul. Maka akan menjadi perkara yang tidak sihat dan boleh mengganggu kedudukan keamanan negara kita... Tuan Haji Khalid bin Abd. Samad [Shah Alam]: [Bangun]. Dato' Ibrahim Ali [Pasir Mas]: Jadi sebab itu saya berharap dan saya yakin Tuan Yang di-Pertua, seseorang apa pun yang diadu, macam mana dianiayai sekalipun kalau.